钦定古今图书集成/方舆汇编/职方典/第1499卷 > 《剑川州志》
## 钦定古今图书集成/方舆汇编/职方典/第1499卷 > 《剑川州志》

德峰山　：在松冈山北。

松冈山　在州西一里，即金华山左支。形势盘旋，林木森荫，为州城来脉。

满贤林　在州西五里。悬崖峭壁，巨石为门，旁镇金刚。中有古刹，香积，僧房构于悬崖之上。中科山　在州北。为阖州牛眠吉地。

上科山　：在中科山北。

石罗摩山　在州东北五里。高百馀丈，石崖屹立，如巨人状。又名“将军山。”

下科山　在锺贤岭南，即西庄后山。

夜合山　在州南二十里砥柱剑湖。南冈山　在州南二十五里。高九百馀丈，周四十馀里。点苍山发脉于此，又名羊鼻山。

“锺山　” 在宝山南，其中有“石龛、石佛、石狮、石龙、虎、牛马。”

石钟山　在州西南六十里，兰州所由之路。形如石钟，故名。

雪班山　在州西一百六十里。峰列十二，每峰一溪，排如玉屏，形似点苍，上多积雪，故名“雪班。” 兰州求仁甸之镇山也。

合惠江　，系干木禾江、禾头河、石莱渠三水合流，即大桥头河也。遇久雨泛涨，城北一带河堤冲塌，渰没禾稼。知州王世贵修筑河堤完固。水鼓楼河　，在治东。

桃江河　去治三十里

沙溪河　，即剑海，流出剑海　，在治东南，周四十馀里。合州水汇于此河。尾绕罗城，经漾鼻，与洱水合，历车里、八百媳妇等处。

“螳螂山　” ，即清水江，流入剑海。

春水　在沙溪，立夏日，乡人以椒梅盐和饮，能消胀疾。

温泉　二一在治南五里罗尢邑，协镇马声捐修砌石建亭于前，知州王世贵修治装饰于后。一在州西一百五十里仁求甸，两泉此盈彼涸。老君潭　在老君山下。

易堤平潭　在州东南三十五里，倒流入海。仙女炼潭　，在州东东营村。

隔渼潭　：在治东北十五里。发源东山麓。遇旱祈祷即风雨。

建和潭　：在建和山南麓。

三石潭　：在金华山麓。

白难陀潭　：在治西二十里。

青龙潭

白龙潭　：俱在沙溪、江尾。二潭之下有一沙洲，水落洲出则岁丰，水高洲淹则岁歉。以此占丰歉最验。

潭水潭　三：一在禾头村，一在河尾村，一在沙溪甸头禾村，其水微温。